3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และปัจจัยสำคัญในการประกอบธุรกิจ

1.  ลักษณะผลิตภัณฑ์กลุ่มธุรกิจ KARMARTS

บริษัทฯ
ประกอบธุรกิจนำเข้าและจัดจำหน่ายเครื่องสำอางหลากหลายแบรนด์และอุปกรณ์เสริมความงามต่างๆ
จากประเทศแถบเอเชีย โดยกระจายสินค้าไปยังร้านค้าเครื่องสำอาง, ร้านค้า KARMARTS
และห้างสรรพสินค้าต่างๆกว่า 1200 แห่งทั่วประเทศ โดยแบ่งช่องทางการจัดจำหน่าย ดังนี้

ช่องทางการจัดจำหน่ายแบบค้าปลีก

1.  ร้าน KARMARTS ปัจจุบันมีสาขากว่า 30 แห่ง

2.  ร้านค้าสะดวกซื้อ เช่น Lotus Express เป็นต้น

3.  แคตาล็อก เช่น 7-CATALOG, CATALOG FRIDAY เป็นต้น

4.  ห้างสรรพสินค้า เช่น Tesco Lotus

5.  Website และ Call Center

ช่องทางการจัดจำหน่ายแบบค้าส่ง

1.  ตัวแทนจำหน่ายรายใหญ่ ปัจจุบันมี 150 รายทั่วประเทศ ( ข้อมูล ณ สิ้นปี 2554)

2.  ตัวแทนจำหน่ายรายย่อย ปัจจุบันมี 500 รายทั่วประเทศ ( ข้อมูล ณ สิ้นปี 2554)

  ส่วนลักษณะผลิตภัณฑ์ KARMARTS นั้นประกอบไปด้วย 3 กลุ่มสินค้า ดังนี้

1.  กลุ่มเครื่องสำอาง

ประกอบไปด้วย

-   ผลิตภัณฑ์บำรุงผิวหน้าเช่น โทนเนอร์, สบู่ล้างหน้า, โลชั่นบำรุงหน้า, แอมพูบำรุงหน้า,
    มาส์กหน้า, เซรั่มบำรุงหน้า เป็นต้น

-   ผลิตภัณฑ์บำรุงผิวกายเช่น โลชั่นบำรุงผิว, เจลขัดขี้ไคล, สบู่อาบน้ำ, มาส์กตัว,
    โลชั่นกันแดด, เกลืออาบน้ำ, สเปรย์น้ำแร่สำหรับตัว เป็นต้น

-   ผลิตภัณฑ์กระชับสัดส่วน เช่น โลชั่นกระชับหน้าท้อง, เกลือกระชับสัดส่วน, เจลสลายไขมัน,
    มูสกระชับสะโพก เป็นต้น

-   ผลิตภัณฑ์บำรุงเส้นผม เช่น แชมพู, ครีมนวด, ทรีตเม้นต์, มูสจัดแต่งทรงผม,
    สเปรย์จัดทรงผม, น้ำแร่บำรุงผม, ยาย้อมสีผม เป็นต้น

-   ผลิตภัณฑ์บำรุงเท้าและขา เช่น โลชั่นทาเท้า, บาล์มบำรุงฝาเท้า, ครีมกำจัดขนขา เป็นต้น

-   ผลิตภัณฑ์เกี่ยวกับเล็บ เช่น ยาทาเล็บ, แผ่นเช็ดเล็บ, สเปรย์ฉีดเล็บแห้ง, สติ๊กเกอร์ติดเล็บ
    เป็นต้น

-   ผลิตภัณฑ์แต่งหน้า เช่น แป้งทาหน้า, อายไลน์เนอร์, บรัชออน, ลิปติก, รองพื้น เป็นต้น

2.  กลุ่มสินค้าอุปโภค

ผลิตภัณฑ์ประเภทผงซักฟอก, ทิชชูเช็ดหน้า, กระดาษชำระแบบม้วน, ทิชชูเช็ดหน้าแบบพกพา,
น้ำยาล้างจาน เป็นต้น

3.  กลุ่มอุปกรณ์ตกแต่งร้านค้า

-   ตู้เฟอร์นิเจอร์, ชั้นวางสินค้าต่างๆ

-   ที่ตั้งอะคริลิคสำหรับจัดเรียงสินค้า

-   Sticker ตกแต่งร้านค้าต่างๆ

-   ถุงกระดาษสำหรับใส่สินค้า

    1.  ลักษณะผลิตภัณฑ์กลุ่มธุรกิจ NGV

บริษัท คาร์มาร์ท จำกัด (มหาชน) ได้ผลิตและจำหน่ายรถยนต์ที่ใช้ก๊าซธรรมชาติ (NGV)
ซึ่งเป็นรถโดยสารขนาดเล็ก เช่น รถรุ่น KLQ-6540 Manual เป็นรถตู้โดยสารสูงสุดจำนวน 15
ที่นั่ง ด้วยเครื่องยนต์ใช้ก๊าซธรรมชาติ (CNG) ติดตั้งด้วยถัง NGV แบบ Composite Type II
ในปี 2554 บริษัทฯ ยังคงมีการดำเนินธุรกิจจำหน่ายรถยนต์ที่ใช้ก๊าซธรรมชาติ (NGV)
อยู่โดยได้มีการขยายตลาดเพิ่มเติมมายังกลุ่มรถตู้เพื่อตอบสนองความต้องการของกลุ่มลูกค้ารถตู้ประจำทาง

3.2 การตลาดและภาวะการแข่งขัน

ในปี 2554 นี้บริษัทได้มุ่งเน้นทำการตลาดสำหรับสินค้านำเข้าประเภทเครื่องสำอาง,
อุปกรณ์เสริมความงามและสินค้าใช้ประจำวัน มากขึ้นตามปรากฏในงบการเงินปี 2554 ของบริษัท
โดยบริษัทยังคงขยายช่องทางการจัดจำหน่ายและขยายประเภทสินค้าอย่างต่อเนื่อง
เนื่องจากมูลค่าตลาดเครื่องสำอางต่อปีของประเทศมีอัตราเพิ่มขึ้นทุกปี

  กลยุทธ์การแข่งขัน

ในปัจจุบันการแข่งขันในตลาดเครื่องสำอางมีมากขึ้นอย่างต่อเนื่อง
ตามมูลค่าตลาดรวมเครื่องสำอางที่เพิ่มขึ้น อีกทั้งจำนวนของแบรนด์ใหม่ในตลาดเกิดขึ้นจำนวนมาก
โดยกลุ่มเครื่องสำอางแบ่งได้เป็นสองประเภทหลัก ได้แก่ กลุ่ม ผลิตภัณฑ์บำรุงผิวหน้าและผิวกาย
(Skincare) และ กลุ่มเครื่องสำอางประเภทตกแต่งใบหน้า (Make Up)
ดังที่จะเห็นได้จากการโฆษณาตามสื่อต่างๆไม่ว่าจะเป็นโทรทัศน์, นิตยสาร, วิทยุ, ป้ายโฆษณา
เป็นต้น โดยส่วนมากจะเป็นการโฆษณาแบรนด์ชั้นนำที่มีงบการโฆษณาอย่างมหาศาล
นอกจากนี้ยังมีแบรนด์น้องใหม่ที่เกิดจำนวนมาก

อย่างไรก็ตามสำหรับสินค้าที่ผ่านการนำเข้าโดย KARMARTS มีจุดเด่นและเอกลัษณ์ของผลิตภัณฑ์
ที่เป็นปัจจัยหลักทำให้บริษัทมีการเติบโตอย่างต่อเนื่องจากปลายปี 2553 โดยแบ่งเป็นสองมุมมอง
ดังนี้

1.  มุมมองลูกค้าประเภทร้านค้า

    1.  KARMARTS สามารถตอบสนองร้านค้าในการเลือกซื้อสินค้าไปจำหน่ายได้อย่างครบวงจร
        เรียกได้ว่าเป็น one stop service ของเหล่าร้านค้าทั้งร้านค้าส่งและร้านค้าปลีก

    2.  KARMARTS
        มีผลตอบแทนและสิทธิประโยชน์ให้แก่ร้านค้าที่จูงใจลูกค้าประเภทร้านค้ามากกว่าแบรนด์คู่แข่งอื่นๆ

    3.  KARMARTS
        ติดตามกระแสความนิยมของตลาดและสรรหาสินค้าที่สามารถตอบสนองต้องการของผู้บริโภคได้รวดเร็ว

    4.  KARMARTS มีการนำเข้าสินค้าอย่างถูกต้องตามขั้นตอนของหน่วยงานราชการต่างๆ
        ทำให้ลูกค้าประเภทร้านค้ามีความสะดวกและมั่นใจในการซื้อสินค้าไปจำหน่าย

    5.  KARMARTS มีการออกสินค้าใหม่อย่างสม่ำเสมอ อย่างไรก็ตามสินค้าเดิมที่ติดตลาดแล้ว
        บริษัทก็ยังคงดำเนินการจำหน่ายอยู่อย่างต่อเนื่อง
        ทำให้ลูกค้าประเภทร้านค้ามีสินค้าใหม่เพื่อสร้างรายได้อย่างต่อเนื่อง

2.  มุมมองผู้บริโภค

    1.  KARMARTS
        นำเสนอสินค้าที่สามารถตอบโจทย์ความต้องการอันแท้จริงของผู้บริโภคได้อย่างตรงจุด

    2.  KARMARTS สรรหาสินค้าที่มีคุณภาพและมีรูปแบบผลิตภัณฑ์ที่ถูกใจผู้บริโภค
        อีกทั้งยังสื่อสารคุณสมบัติของสินค้าให้อย่างตรงไปตรงมาทำให้ผู้บริโภคเข้าใจสินค้าง่าย

    3.  สินค้า KARMARTS สามารถพิสูจน์คุณภาพได้ในระยะเวลาอันสั้น

อย่างไรก็ตาม KARMARTS
มิได้เป็นเพียงผู้นำเข้าแบรนด์สินค้าที่มีการทำตลาดอยู่แล้วในต่างประเทศเท่านั้นแต่บริษัทยังมีเฮ้าส์แบรนด์
เช่น CATHY CHOO, CATHY DOLL เป็นต้นอีกด้วย
ทั้งนี้เพื่อเป็นรักษาเสถียรภาพและความมั่นคงทางการทำธุรกิจในระยะยาว
อีกทั้งยังสามารถได้ประโชยน์จากมูลค่าทางการค้าในชื่อแบรนด์ต่างๆ อีกด้วย

นอกจากนี้บริษัทยังได้มีทีมพัฒนาผลิตภัณฑ์ของบริษัทที่ทำงานร่วมกันกับคู่ค้าที่เป็นพันธมิตรในประเทศเกาหลี
เพื่อทำการพัฒนาสินค้าใหม่ๆ ให้ก้าวทันนวัตกรรมของโลกอีกด้วย

ในสภาวะปัจจุบันราคาสินค้าเป็นปัจจัยสำคัญลำดับต้นๆ ของการตัดสินใจเลือกซื้อสินค้า
ดังนั้นบริษัทจึงเน้นการทำโครงสร้างราคาสินค้าให้เหมาะกับกำลังซื้อของผู้บริโภคส่วนมาก
โดยมุ่งหมายให้ผู้บริโภคมีโอกาสบริโภคสินค้านำเข้าได้ในราคาที่ตัดสินใจซื้อง่าย
ซึ่งบริษัทพยายามเปลี่ยนทัศนคติและความเข้าใจของผู้บริโภคส่วนมากที่เข้าใจว่าสินค้านำเข้ามีราคาสูงอีกด้วย

สำหรับกลยุทธ์ในการจัดส่งสินค้านั้น บริษัทมีการลงทุนรถตู้และรถหกล้อ
เพื่อทำการจัดส่งสินค้าเองทั่วประเทศ เพื่อตอบสนองความต้องการของลูกค้าประเภทร้านค้า
ทั้งนี้บริษัทจะเน้นที่รถตู้เป็นหลักเนื่องจากสินค้าของบริษัทส่วนมากเป็นสินค้าที่ต้องควบคุมอุณหภูมิไม่ให้ร้อนจัด
เพื่อเป็นการรักษาคุณภาพสินค้าจนกว่าจะถึงร้านค้าซึ่งได้รับความพึงพอใจจากร้านค้าเป็นอย่างมาก

ช่องทางการจัดจำหน่ายสินค้าบริษัทฯ มีลักษณะลูกค้าหลายประเภท
โดยเริ่มต้นจากการจำหน่ายสินค้าให้กับร้านค้าส่งขนาดใหญ่เพื่อแต่งตั้งเป็นตัวแทนจำหน่ายในทุกจังหวัด
จากนั้นในปลายปี 2553 นั้นบริษัทฯ
ได้พยายามสร้างรูปแบบการจำหน่ายแบบค้าปลีกโดยการเชิญตัวแทนจำหน่ายที่มีศักยภาพเปิดร้านภายใต้เครื่องหมายการค้า
KARMARTS ซึ่งภายในร้านจำหน่ายเฉพาะสินค้า KARMARTS เท่านั้นโดยร้าน KARMARTS
นั้นถูกออกแบบและควบคุมการดำเนินงานโดยบริษัทฯ ทั้งสิ้น และในปัจจุบันมีจำนวนสาขากว่า 30
แห่งทั่วประเทศไทย

ลักษณะลูกค้า

ประเภทของลุกค้าสามารถแบ่งได้ดังนี้

-   ประเภทกลุ่มลูกค้าร้านขายส่ง-ปลีกเครื่องสำอางตามพื้นที่เช่าต่างๆเช่นภายในห้างสรรพสินค้า,ตึกแถวย่านชุมชน

-   ประเภทกลุ่มร้านขายยา, ร้านเสริมสวย,ร้านสปา

-   ประเภทกลุ่มประเภทผู้ประกอบการรายย่อยทาง Website

-   ประเภทห้างสรรพสินค้า เช่น Home fresh mart, Tesco Lotus, Lotus express

-   ประเภทแคตตาล็อก เช่น 7-catalog, Catalog Friday

-   ประเภทผู้ประกอบการร้าน KARMARTS

-   ประเภทผู้บริโภค

  ได้แก่กลุ่มผู้หญิงตั้งแต่อายุ 16 ปี- 50 ปี ที่ต้องการผลิตภัณฑ์ที่ใช้ดูแลตัวเองและเสริมความงาม

รูปแแบบการโฆษณา

บริษัท คาร์มาร์ท จำกัด (มหาชน)
ได้มุ่งหน้าสู่ธุรกิจเครื่องสำอางและผลิตภัณฑ์เกี่ยวกับความงามอย่างเต็มตัวต่อเนื่องจากปีก่อนหน้า
โดยเป็นบริษัทนำเข้าเครื่องสำอาง หลากหลายแบรนด์ เพื่อเนรมิตความสวยให้คุณสาวๆ
ในสไตล์เกาหลี และขณะนี้บริษัทฯ ได้มีการเติบโตมากขึ้นเรื่อยๆ
จนเป็นที่รู้จักในวงกว้างของกลุ่มวัยรุ่น ผู้หญิง และทางบริษัทฯ ได้มีการใช้สื่อช่องทางต่างๆ
ในการโฆษณาประชาสัมพันธ์เพื่อให้เป็นที่รู้จักมากยิ่งขึ้นทั้งในด้านของแบรนด์ Karmarts
ผลิตภัณฑ์สินค้า Karmarts และร้านค้าเครื่องสำอาง Karmarts ที่มีอยู่ทั่วประเทศไทย
ซึ่งทุ่มงบประมาณเพื่อสื่อโฆษณาประชาสัมพันธ์กว่า 100 ล้านบาท
เพื่อโฆษณาประชาสัมพันธ์ผ่านช่องทางสื่อต่างๆ อาทิ หนังสือพิมพ์ไทยรัฐ ข่าวสด มติชน
สื่อโทรทัศน์ท้องถิ่น หรือเคเบิ้ลทีวี ช่อง Channel V และ Bang Channel วิทยุ (คลื่น 93 Cool
FM, Virgin Hitz และ103 Live FM นิตยสารต่างๆ อาทิ Ray, S Cawaii, Popteen,
ViVi, Cleo, Cosmo, Seventeen, Gossip Stars , TV Pool, Spicy, Star News,
Asta Mag, Asta TV, คู่สร้างคู่สม และนิตยสารเพื่อธุรกิจ SME อีกหลายเล่ม
รวมถึงสื่อบนชานชาลารถไฟฟ้า BTS สื่อแผ่นพับ แบนเนอร์ และสื่อออนไลน์ อาทิ เว็บไซท์ และ
Social Network ต่างๆ

[] [] [] [] []

[] [] [] [] []

หรือแม้แต่การจัดกิจกรรมต่างๆ อาทิ การได้เป็น Title Sponsor หรือสปอนเซอร์หลักคอนเสิร์ต
Karmarts Present 2PM Hands Up Asia Tour in Bangkok 2012 ในเดือนกุมภาพันธ์
2555 ที่ผ่านมาเพื่อประชาสัมพันธ์ Karmarts ให้เป็นที่รู้จักและสามารถจดจำแบรนด์ในกลุ่มผู้อุปโภค
บริโภค และผู้ค้า โดยมีการวางแผนสื่อฯ ออกสู่สายตาประชาชนและให้ได้รับกระแสตอบรับที่มากที่สุด
ดังนี้

[]

[] []

การจัดกิจกรรมงานคอนเสิร์ต Karmarts Present 2PM Hands Up Asia Tour in Bangkok
2012 โดยทาง Karmarts ได้เป็นสปอนเซอร์หลัก ส่งผลให้ได้รับการตอบรับที่ดี
ที่ไม่เพียงเฉพาะการตอบรับของลูกค้าที่สนใจกิจกรรมคอนเสิร์ตเท่านั้น
แต่ได้รับการตอบรับจากผู้ที่สนใจร่วมธุรกิจในการเปิดร้านค้า “Karmarts Shop” ที่มีจำนวนเพิ่มขึ้น
เมื่อเปรียบเทียบกับอัตราจำนวนการเติบโตของแฟนเพจเฟซบุ๊ค Karmartsclub ดังตาราง

[]

นอกจากนี้บริษัทฯ ยังได้ทำการประชาสัมพันธ์ผ่านช่องทางสื่อด้าน Social Network ได้แก่
Facebook, Twitter, Website ที่กำลังเป็นกระแสของสื่อที่ได้รับความนิยมอย่างสูงในขณะนี้
โดยเฉพาะในประเทศไทยที่ขณะนี้อัตราการเติบโตของเฟซบุ๊คของประเทศไทยได้เติบโตเป็น อันดับ
21 ของโลก เป็นอันดับ 5 ของเอเชีย และเป็นอันดับ 1
ของประเทศในแถบเอเชียตะวันออกเฉียงใต้ ดังตาราง

[]

ด้วยสื่อออนไลน์สามารถเข้าถึงกลุ่มลูกค้าได้อย่างรวดเร็ว ทันทุกเหตุการณ์และต้นทุนต่ำ ดังนั้น
Social Network อาทิ Facebook, Twitter
จึงกลายเป็นช่องทางในการประชาสัมพันธ์ที่หลายองค์กรใช้เพื่อประชาสัมพันธ์ข่าวสารขององค์กร
รวมถึงการเป็น e-CRM ซึ่ง Karmarts
ก็ได้ใช้ช่องทางการประชาสัมพันธ์ผ่านทางเฟซบุ๊คของเช่นกัน ภายใต้ชื่อ “Karmartsclub”
ที่มีขึ้นเมื่อปี 2553 และได้รับกระแสตอบรับจากแฟน อย่างต่อเนื่อง
โดยเฉพาะในช่วงของการจัดกิจกรรม คอนเสิร์ต Karmarts Present 2PM Hands Up Asia
Tour in Bangkok 2012 ที่ทางคาร์มาร์ทได้เป็นสปอนเซอร์หลัก
โดยได้มีการประชาสัมพันธ์ผ่านช่องทางสื่อต่างๆ และช่องทางสื่อเฟซบุ๊คที่ได้มีการประชาสัมพันธ์ข้อมูล
และให้แฟนเพจได้ร่วมสนุกเพื่อลุ้นรับบัตรคอนเสิร์ต Karmarts Present 2PM Hands Up Asia
Tour in Bangkok 2012 อีกทั้งยังเป็นการสมนาคุณให้แก่แฟนๆ “Karmartsclub”
และไม่เพียงแต่แฟนเพจจะสนใจกิจกรรมคอนเสิร์ตเท่านั้น
ยังสามารถเพิ่มจำนวนแฟนเพจที่สนใจผลิตภัณฑ์และสนใจร่วมธุรกิจในการเปิด Karmarts Shop
อีกด้วย

ดังนั้นจะเห็นได้ว่าการประกอบธุรกิจใดๆ ในปัจจุบันจำเป็นต้องมีการใช้สื่อต่างๆ
อันเป็นช่องทางในการทำการตลาดที่สำคัญ เพื่อให้ลูกค้ารับรู้และสามารถจดจำแบรนด์ได้
อีกทั้งในปัจจุบันซึ่งเป็นยุคดิจิตอลที่มีการพัฒนาด้านการสื่อสาร
จนกระทั่งมีสื่อหลากหลายประเภทที่ผู้บริโภคสื่อสามารถเข้าถึงได้ง่ายและรวดเร็ว
หรือเรียกได้ว่าในทุกๆ วัน ตั้งแต่เช้าพฤติกรรมของคนในยุคปัจจุบัน
จะได้รับการบริโภคสื่อแทบตลอดทั้งวัน
ไม่ว่าจะตั้งใจหรือไม่ตั้งใจก็ตามซึ่งสามารถซึมซับและรับรู้แบรนด์จากการได้เห็น
ได้ฟังไปบ้างไม่มากก็น้อย
ฉะนั้นหากมีการวางแผนการใช้สื่อที่ดีก็ย่อมก่อให้เกิดประสิทธิผลสูงสุดในการเข้าถึงกลุ่มผู้บริโภคที่เป็นกลุ่มเป้าหมายได้อย่างแท้จริง

สภาพการแข่งขันภายในอุตสาหกรรม 

ถึงแม้ว่าอุตสาหกรรมการผลิตเครื่องสำอางในประเทศไทยจะมีเป็นจำนวนมาก
แต่ด้วยอุปสงค์ที่เพิ่มขึ้น
ประกอบกับกระแสสินค้ากลุ่มเครื่องสำอางและเครื่องประทินผิวนำเข้าที่เป็นที่ต้องการของตลาดอย่างไม่หยุดยั้ง
และในยุคสมัยนี้
สินค้ากลุ่มเครื่องสำอางและเครื่องประทินผิวดูเหมือนเป็นสิ่งจำเป็นไม่เพียงแต่ผู้หญิงเท่านั้นแต่ผู้ชายก็หันมาให้ความสนใจกับผลิตภัณฑ์ดังกล่าวอีกด้วย
จึงทำให้สินค้าที่ทางบริษัทฯนำเข้าเป็นสินค้าที่ตรงความต้องการของตลาด

นอกจากนี้บริษัทฯ ยังเน้นการเป็นผู้นำเข้าแทนการผลิตสินค้าเอง
ดังนั้นความเสี่ยงในการลงทุนทำโรงงานผลิตจึงไม่มี นับได้ว่าบริษัทฯ
สามารถมีความคล่องตัวที่จะสรรหาสินค้าที่ดีมีคุณภาพพร้อมกับใช้นวัตกรรมใหม่ๆ จาก Supplier
จากต่างประเทศได้อย่างเต็มที่

3.3 การจัดหาผลิตภัณฑ์

บริษัทฯ มีการจัดหาผลิตภัณฑ์ ดังนี้

บริษัทฯ จะทำการสรรหาผลิตภัณฑ์ เช่นผลิตภัณฑ์ดูแลร่างกาย ดูแลผิวหน้า
เครื่องสำอางและของใช้ประจำบ้าน เช่น แบรนด์ Beramo, Zamian, Boya, Youxi,
Dew&Dew, Yadah จากทั่วเอเชีย
โดยทำการตรวจเยี่ยมชมมาตรฐานของโรงงานผลิตและทำการทดลองสินค้าทุกชิ้นก่อนนำเข้าสินค้านั้นภายใต้การนำเข้าของบริษัท
คาร์มาร์ท จำกัด
(มหาชน)เพื่อให้ลูกค้าได้มั่นใจมาตรฐานและคุณภาพของสินค้าก่อนออกจำหน่ายถึงผู้บริโภคต่อไป

1. บริษัทมีการจัดซื้อสินค้า เช่นผลิตภัณฑ์ดูแลร่างกาย ดูแลผิวหน้า
เครื่องสำอางและของใช้ประจำบ้าน
โดยการเดินทางไปยังโรงงานในต่างประเทศเพื่อเลือกสินค้าโดยตรง ซึ่งได้เลือกเฉพาะ
Supplier ที่ได้มาตรฐานการผลิตและเป็นที่ยอมรับในระดับสากล
นอกจากนี้ยังมีการทำสัญญาเป็นตัวแทนจำหน่ายแต่เพียงผู้เดียวในหลายๆ Supplier เช่น Beramo,
Zamian, Boya, Youxi, Dew&Dew,Yadah
ทำให้มั่นใจได้ว่าสินค้าที่นำมาจำหน่ายในประเทศไทยจะทันสมัยและทันกระแสของตลาดอย่างแน่นอน

จำนวนในการสั่งซื้อจะเป็นไปตามหลักความเป็นไปได้ของตลาด
โดยจะไม่เน้นเก็บสต็อกสินค้ามากเกินความจำเป็น
ซึ่งทางทีมงานการตลาดจัดซื้อตามการประมาณการขายล่วงหน้าและเน้นการเคลื่อนไหวของสินค้าให้เร็วตามกระแสของตลาดโดยรวม

  สัดส่วนการสั่งซื้อสินค้าอุปโภค

  บริษัทฯ จะสั่งซื้อผลิตภัณฑ์สำเร็จรูปจากบริษัทผู้จำหน่ายภายในประเทศประมาณ 1-2
  รายและจากต่างประเทศประมาณ 3-4 ราย

ในปี 2554 บริษัทฯ มีสัดส่วนมูลค่าในการสั่งซื้อผลิตภัณฑ์สำเร็จรูปภายใน และภายนอกประเทศ
เท่ากับ 3 : 97

ผลกระทบต่อสิ่งแวดล้อม

- ไม่มี –

3.4 งานที่ยังไม่ได้ส่งมอบ

-ไม่มี-